 Ọpụpụ 31  Jehova wee gaa nihu ịgwa Mozis, sị:Lee, akpọwo m Bezalel nwa Yuraị nwa Họọ nke ebo Juda aha.M ga-eme ka mmụọ Chineke jupụta nime ya ka o wee nwee amamihe na nghọta na ihe ọmụma na nkà ịrụ ụdị ọrụ ọ bụla,ịtụ ụkpụrụ ọrụ, iji ọlaedo na ọlaọcha na ọla kọpa na-arụ ọrụ,nakwa nọrụ ịkwụnye nkume nihe nakwa nọrụ iji osisi arụpụta ụdị ihe ọ bụla.Ma mụ onwe m, lee! m ga-akpọnye ya Oholiab nwa Ahisamak nke ebo Dan ka o nyere ya aka, m ga-etinyekwa amamihe nobi onye ọ bụla maara ihe, ka ha wee rụọ ihe niile m nyere gị niwu:ụlọikwuu nzute na Igbe nke ihe àmà ahụ nakwa ihe mkpuchi ga-adị nelu ya, na arịa niile nke ụlọikwuu ahụ,na tebụl ahụ na arịa ya, na ihe ndọba oriọna ahụ e ji ọlaedo a na-agwaghị agwa mee na arịa ya niile, na ebe ịchụàjà nke ihe nsure ọkụ na-esi ísì ụtọ,na ebe ịchụàjà nke àjà nsure ọkụ na arịa ya niile, na efere ya na ihe ndọkwasị ya,na uwe ndị a kpara nke ọma na uwe nsọ nke Erọn onye nchụàjà na ụmụ ya ndị ikom ga-eyi na-arụ ọrụ dị ka ndị nchụàjà;na mmanụ e ji ete mmadụ mmanụ nakwa ihe nsure ọkụ na-esi ísì ụtọ ndị ga-adị nebe nsọ ahụ. Ha ga-eme ihe niile m nyere gị niwu.Jehova gwakwuru Mozis, sị:Ma gị onwe gị, gwa ụmụ Izrel, sị, Unu ga-edebe ụbọchị izu ike m karịsịa, nihi na ọ bụ ihe ịrịba ama netiti mụ na unu nọgbọ niile unu ka unu wee mara na mụ onwe m bụ Jehova onye na-edo unu nsọ.Unu ga na-edebe ụbọchị izu ike, nihi na ọ bụ ihe dị nsọ nye unu. Onye ọ bụla merụrụ ya, a ghaghị igbu ya. Ọ bụrụ na e nwee onye ọ bụla rụrụ ọrụ na ya, a ga-ebipụ mkpụrụ obi ahụ netiti ndị ya.Ụbọchị isii ka e nwere ike ịrụ ọrụ, ma ụbọchị nke asaa bụ ụbọchị izu ike, nke a ga-ezu naanị ike na ya. Ọ bụ ihe dị nsọ nye Jehova. Onye ọ bụla rụrụ ọrụ nụbọchị izu ike, a ghaghị igbu ya.Ụmụ Izrel ga-edebekwa ụbọchị izu ike, ka ha wee debe ụbọchị izu ike nọgbọ ha niile. Ọ bụ ọgbụgba ndụ na-adịru mgbe a na-akaghị aka.Ọ bụ ihe ịrịba ama netiti mụ na ụmụ Izrel ruo mgbe a na-akaghị aka, nihi na ụbọchị isii ka Jehova kere eluigwe na ụwa ma nụbọchị nke asaa o zuru ike wee nweta ume.Ozugbo ọ gwasịrị ya okwu nUgwu Saịnaị, o nyere Mozis mbadamba nkume abụọ nke Ihe Àmà ahụ, mbadamba nkume ndị mkpịsị aka Chineke dere ihe na ha. 